Christinna Pedersen og makkeren Joachim Fischer er ude af OL efter nederlag i mixdouble til kineserne Xu Chen og Ma Jin.

Lørdag eftermiddag blev der sat et ærgerligt punktum for det  danske mixdouble i badminton bestående af Joachim Fischer og Christinna Pedersen. Med et knebent nederlag i tredje sæt blev det til et farvel. Parret - med nordjyske Christinna Pedersen - havde ellers en flot åbning på OL med sejr over Polen, men fredag  kom den danske mixdouble i badminton bestående af Joachim Fischer og Christinna Pedersen noget mere ned på jorden. Og lørdag gik den ikke længere for den danske mixeddouble, der tabte tredje sæt med 21-16 til kineserne Chen Xu og Jin Ma. Danskerne vandt ellers første sæt med 24-22, inden de måtte se sig slået 21-14 i andet sæt. Nordjyske Christinna Pedersen er på banen igen allerede i aften klokken 20.55 dansk tid, når hun sammen med sin nordjyske makker Kamilla Rytter Juhl i damedouble møder koreanerne Jung og Shin. Kravet for avancement er en dansk sejr i to sæt - med mindre kineserne dummer sig i den sidste gruppekamp mod amerikanerne.